[{"text_idx": "#000004", "text": "USA vapilind valgepea-merikotkas on la\u0308hedane liik Euraasias elavale merikotkale. Elupaigana eelistab rannikualasid, suudmelahtesid, jo\u0303gede ja ja\u0308rvede kaldaalasid. Talvel vo\u0303ib teda sageli kohata kuivades pujusteppides ja ko\u0303rbetes. Toit mitmekesine: suvel peamiselt kalad ja linnud, ka roomajad, talvel imetajad, raibe ja toiduja\u0308a\u0308nused. Pesa paigutavad maapinnale, kaljule, po\u0303o\u0303sa vo\u0303i puu otsa, sageli pesitsevad rannajoonel. Aastatega vo\u0303ivad pesad muutuda hiigelsuurteks (laius 2,5 m, su\u0308gavus 4 m). Kurnas 2(4) muna, haudeaeg 35 pa\u0308eva. Suguku\u0308pseks saab 4. eluaastal. Tehistingimustes on elanud 47-aastaseks."}]